**บันทึกข้อความ**

**ส่วนราชการ** งานกฎหมายและคดี สำนักปลัดเทศบาล เทศบาลตำบลบ้านส้อง 0779-5304-1-2

**ที่** สฎ54201/**- วันที่**  7 ธันวาคม 2564

**เรื่อง** รายงานผลการวิเคราะห์ความเสี่ยงเกี่ยวกับการปฏิบัติงานที่อาจจะเกิดผลประโยชน์ทับซ้อน ประจำปี

 งบประมาณ 2564

เรียน นายกเทศมนตรีตำบลบ้านส้อง

 **1.เรื่องเดิม**

 ด้วยคณะรัฐมนตรีมีมติเมื่อวันที่ 5 มกราคม 2559 ให้หน่วยงานเข้าร่วมการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment:ITA) ซึ่งเป็นเกณฑ์การประเมินที่ต้องการให้หน่วยงานของรัฐยกระดับการดำเนินของหน่วยงาน โดยมีประเมินในด้านการต่อต้านการทุจริตในองค์กรเกี่ยวกับการดำเนินงาน เรื่องผลประโยชน์ทับซ้อนของหน่วยงาน โดยมีการประเมินหลักฐานเชิงประจักษ์ (Evidence Based) ให้มีการดำเนินการวิเคราะห์ความเสี่ยงเกี่ยวกับการปฏิบัติงานตรวจสอบได้ การแก้ไขปัญหาการกระทำผิดวินัยของเจ้าหน้าที่รัฐที่เป็นปัญหาสำคัญและพบบ่อย นอกจากนี้ ยังนำความเสี่ยงเกี่ยวกับการปฏิบัติงานที่อาจเกิดผลประโยชน์ทับซ้อนที่ได้นี้มากำหนดเป็นคู่มือป้องกันผลประโยชน์ทับซ้อนของเทศบาลตำบลบ้านส้อง เพื่อเป็นแนวทางและยึดถือปฏิบัติได้

 **2.ข้อเท็จจริง**

 เทศบาลตำบลบ้านส้อง ได้ดำเนินการป้องกันผลประโยชน์ทับซ้อน ผ่านกิจกรรมต่างๆดังนี้

 **2.1 การสร้างจิตสำนึกและปลูกฝังให้บุคลากรมีคุณธรรมจริยธรรมไม่กระทำการทุจริตและประพฤติมิชอบ** ได้มีการประกาศแสดงเจตจำนงสุจริต เสริมสร้างคุณธรรม และความโปร่งใสในการบริหารงานโดยนายกองค์การบริหารส่วนตำบลดงพระราม ได้ประกาศเจตจำนงว่าจะเป็นแบบอย่างที่ดีในการและความโปร่งใส ปราศจากการทุจริต เพื่อเสริมสร้างคุณธรรม จริยธรรมและความโปร่งใส่ ในการบริหารงานของเทศบาลตำบลบ้านส้อง และให้คำมั่นที่จะนำพาคณะผู้บริหาร สมาชิกสภาเทศบาล พนักงานเทศบาล พนักงานครู ลูกจ้างประจำ พนักงานจ้างและบุคลากรในสังกัดของเทศบาลตำบลบ้านส้องทุกคน ให้ปฏิบัติราชการด้วยความซื่อสัตย์ สุจริต ยุติธรรม ควบคู่กับการบริหารจัดการบริหารจัดการที่มีประสิทธิภาพและร่วมมือและอำนวยความสะดวกแก่ประชาชน

 **2.2 กฎระเบียบและแนวปฏิบัติเกี่ยวกับการจัดซื้อจัดจ้าง** การเงินและบัญชี โดยที่ในปัจจุบันกฎระเบียบและข้อบังคับต่างๆ ที่เกี่ยวข้องกับการเบิกจ่ายเงิน การจัดซื้อจัดจ้าง มีการปรับปรุงเปลี่ยนแปลงตามนโยบาย ทำให้บุคลากรผู้ปฏิบัติงานขาดความรู้ความเข้าใจในเรื่องดังกล่าว ซึ่งอาจทำให้เกิดข้อผิดพลาดในการปฏิบัติงานได้ จึงได้จัดส่งเจ้าหน้าที่เกี่ยวกับการจัดซื้อจัดจ้าง การเงินและบัญชี เข้ารับการอบรมเพื่อลดข้อผิดพลาดจากการปฏิบัติงาน และลดโอกาสที่มีความเยงในเรื่องผลประโยชน์ทับซ้อนได้

 **2.3 การประเมินคุณธรรมและความโปร่งใสในการดำเนินงานของหน่วยงานภาครัฐ** (Integrity and Transparency Assessment:ITA) เพื่อให้บุคลากรในสังกัดเทศบาลตำบลบ้านส้อง ได้เข้าใจเกี่ยวกับเกณฑ์การประเมินและการยกระดับการทำงาน รวมทั้งเตรียมเอกสารหลักฐานประกอบการประเมินให้สอดคล้องกับหลักเกณฑ์ จึงได้จัดส่งเจ้าหน้าที่ที่เกี่ยวข้องเข้าร่วมประชุมซักซ้อมทำความเข้าใจเรื่องดังกล่าว

**2.4 การวิเคราะห์ความเสี่ยงเกี่ยวกับการปฏิบัติงานที่อาจเกิดผลประโยชน์ทับซ้อน**

 **2.4.1 การให้ความรู้ในรู้แบบต่างๆ ดังนี้**

 -การจัดทำคู่มือ ได้ทำ คู่มือการพัฒนาส่งเสริมการปฏิบัติตามมาตรฐานทางจริยธรรม การบริหารจัดการผลประโยชน์ทับซ้อน เพื่อสร้างความเข้าใจแก่บุคคลากรและให้หลีกเลี่ยงการกระทำที่เข้าข่ายผลประโยชน์ทับซ้อน โยมีสาระสำคัญเกี่ยวกับแนวคิด/ความหมายของผลประโยชน์ทับซ้อน และสาระเกี่ยวกับประเภทหรือรูปแบบที่เข้าข่ายผลประโยชน์ทับซ้อน และกรณีตัวอย่างการทุจริตในรูปแบบต่างๆ

 -การจัดการความรู้ (Knowledge management) โดยการนำคู่มือกังกล่าว ถ่ายทอดผ่านกระบวนการแลกเปลี่ยนการเรียนรู้ในประชุมประจำเดือน และเผยแพร่ในเว็ปไซด์ขององค์การบริหารส่วนตำบลดงพระราม

 2.4.2 การดำเนินการวิเคราะห์ความเสี่ยงเกี่ยวกับการปฏิบัติงานที่อาจเกิดประโยชน์ทับซ้อน จากการวิเคราะห์ความเสี่ยงสามารถจำแนกระดับความเสี่ยงออกเป็น 4 ระดับ สูงมาก สูง ปานกลาง ต่ำ และสามารถสรุปข้อมูลการสิเคราะห์ความเสี่ยงเกี่ยวกับการปฏิบัติงานที่อาจเกิดประโยชน์ทับซ้อนขององค์การบริหารส่วนตำบลดงพระราม ประจำปีงบประมาณ พ.ศ.2562 ได้ดังนี้

**การวิเคราะห์ความเสี่ยงผลประโยชน์ทับซ้อน**

|  |  |  |  |  |
| --- | --- | --- | --- | --- |
| **ประเด็นผลประโยชน์ทับซ้อน** | **มีการทับซ้อนอย่างไร** | **โอกาสเกิดการทุจริต(1/4)** | **ระดับของผลกระทบ(1-4)** | **มาตรการป้องกันความเสี่ยงผลประโยชน์ทับซ้อน** |
| การจัดซื้อจัดจ้าง | หัวหน้า/จนท.พัสดุเลือกซื้อร้านที่ตนเองสนิทหรือเป็นญาติหรือร้านที่ตนเองคุยได้ง่าย | 4 | 4 | -ปรับเปลี่ยนร้านค้าในการจัดซื้อวัสดุ-เข้มงวดในการตรวจรับพัสดุหรือการจ้าง |
| การจัดโครงการ/กิจกรรม | มีการเลือกพื้นที่ในการจัดโครงการ/กิจกรรมเจ้าหน้าที่คุ้นเคยเป็นการส่วนตัว | 4 | 4 | -พิจารณาพื้นที่ที่ประสบปัญหาและมีความจำเป็นลำดับแรก |
| การบริหารงานบุคคล | มีการรับบุคคลที่เป็นเครือญาติหรือบุคคลที่ตนเองได้รับผลประโยชน์เข้าทำงาน | 4 | 4 | -มีการประกาศรับสมัครและดำเนินการคัดเลือกอย่างโปร่งใสและตรวจสอบได้ |
| การนำทรัพย์สินของราชการมาใช้ในเรื่องส่วนตัว | เช่นการใช้อุปกรณ์สำนักงานต่างๆ เช่น รถกระเช้า ฯลฯ | 4 | 4 | -มีการทำทะเบียนควบคุมการใช้งานและการเบิกจ่ายอย่างเคร่งครัด  |
| **ประเด็นผลประโยชน์ทับซ้อน** | **มีการทับซ้อนอย่างไร** | **โอกาสเกิดการทุจริต(1/4)** | **ระดับของผลกระทบ(1-5)** | **มาตรการป้องกันความเสี่ยงผลประโยชน์ทับซ้อน** |
| การปฏิบัติหน้าที่โดยมิชอบของเจ้าหน้าที่ | เจ้าหน้าที่ที่ไม่ได้นำเงินที่ลูกหนี้กองทุนต่างๆฝากมาชำระให้กับการเงิน แต่กลับนำเงินไปใช้ส่วนตัว | 4 | 4 | -ประชาสัมพันธ์ให้ลูกหนี้กองทุนต่างๆ มาชำระเงินด้วยตนเองและรับใบเสร็จทุกครั้ง |
| การลงชื่อ เข้า-ออก เวลาปฏิบัติหน้าที่ | การลงเวลาไม่ตรงตามความเป็นจริง | 4 | 4 | -มีสมุดขออนุญาตไปพื้นที่อื่น |
| การลงพื้นที่ตรวจสอบข้อเท็จจริง(Case)-การใช้รถ-การใช้คน | การใช้จัดสรรทรัพยากรนำไปใช้มากเกินความจำเป็นในแต่ละภารกิจ เช่นนำมันมากเกินความเกินความจำเป็น | 4 | 4 | -มีการบันทึกการใช้ต่างๆ-มีการรายงานทุกครั้ง-สร้างจิตสำนึก คุณธรรม จริยธรรม-ใช้งานตามความเป็นจริง |
| การจัดประชุม ดูงาน สัมมนา ต่างๆ | ผู้รับผิดชอบโครงการมีสัมพันธ์ที่ใกล้ชิดกับเจ้าของกิจการหรือผู้มีส่วนเกี่ยวข้องกับสถานที่ | 2 | 1 | -สถานที่ มีความเหมาะสมกับงบประมาณ-วิทยาการมีความรู้ความเหมาะสมกับงานหรือโครงการนั้นๆ |
| การออกใบอนุญาตหรือการรับรองสิทธ์ | หัวหน้าหน่วยงาน เจ้าหน้าที่มีญาติหรือคนรู้จักที่มายื่นขอใบรับรองหรือใบอนุญาตนั้นๆ | 3 | 3 | -ผู้ปฏิบัติต้องทำตามกฎระเบียบโดยมีความเป็นกลาง |

 **2.5 การจัดทำแผนป้องกันและปราบปรามการทุจริต ระยะ 4 ปี (พ.ศ. 2561-2564) ของเทศบาลตำบลบ้านส้อง อำเภอเวียงสระ จังหวัดสุราษฎร์ธานี**

 เทศบาลตำบลบ้านส้องได้เล็งเห็นถึงความสำคัญในการเป็นหน่วยของรัฐที่ร่วมขับเคลื่อนการดำเนินการตามมาตรการในการป้องกันและแก้ไขปัญหาการทุรจิตประพฤติชอบในหน่วยงานราชการและดำเนินการสร้างจิตสำนึกพนักงานเทศบาลและบุคลากรในสังกัดรังเกียจการทุจริตทุกรูปแบอย่างจริงจังโดยมีกระบวนการดำเนินการที่สำคัญเป็นแนวทางและข้อเสนอแนะที่จะนำไปปรับปรุงแผนปฏิบัติการป้องกันและปราบปรามการทรุจริต **ระ**ยะ 4 ปี (พ.ศ. 2561-2564) ของเทศบาลตำบลบ้านส้อง ดังนี้

 2.5.1 ส่งเสริมให้มีการรณรงค์และสร้างความตะหนักคุณธรรม จริยธรรมและการป้องกันและปราบปรามการทรุจริตให้กับพนักงานเทศบาล และบุคลากรของเทศบาลตำบลบ้านส้อง ให้ทั่วถึงและครอบคลุมทั้งหน่วยงานอย่างต่อเนื่อง โดยผ่านกระบวนการฝึกอบรม การประกาศแนวทางการปฏิบัติงาน การมอบนโยบายของผู้บริหารและการเผยแพร่ประชาสัมพันธ์

 2.5.2 การวางแนวทางและมาตรการการจัดซื้อจัดจ้าง เพื่อเป็นกลไกลในการป้องกันและปราบปรามการทุจริตหรือผลประโยชน์ทับซ้อนได้ รวมทั้งการจัดส่งเจ้าหน้าที่ที่เกี่ยวข้องกับการจัดซื้อจัดจ้างเข้ารับการฝึกอบรม เพื่อให้การปฏิบัติงานถูกต้อง มีประสิทธิภาพ โปร่งใส และสอดคล้องกับระเบียบ กฎเกณฑ์ใหม่ๆ

 2.5.3 การจัดทำคู่มือการพัฒนาส่งเสริมการปฏิบัติตามมาตรฐานทางจริยธรรม การบริหารจัดการผลประโยชน์ทับซ้อน โดยผ่านกระบวนการวิเคราะห์ประเด็นความเสี่ยงที่จะนำไปสู่การทุจริต ความเสี่ยงเกี่ยวกับการปฏิบัติงานที่อาจเกิดผลประโยชน์ทับซ้อน กรณีศึกษาการทุจริตในรูปแบบต่างๆ ที่เกิดขึ้นจริง มีการวิเคราะห์ปัจจัยการเกิดการทุจริต การเกิดผลกระทบต่อประชาชน

 2.5.4 การสร้างการมีส่วนร่วมจากทุกภาคส่วน โดยเฉพาะผู้ให้บริการและผู้มีส่วนได้ส่วนเสีย ให้เกิดความร่วมมือเป็นผู้เฝ้าระวัง การแจ้งเบาะแส และมีสื่อรณรงค์สร้างความรู้ความเข้าใจในนโยบายผู้บริหาร ซึ่งเน้นการปล่อยทุรจิตเพื่อให้เกิดพลังที่เข้มแข็งในการช่วยกันป้องกันการทุจริต

 **3.ข้อเสนอแนะเพื่อพิจารณา**

 จึงเรียนมาเพื่อโปรดทราบและพิจารณา



(นายสายัน จุลเพชร)

 นิติการชำนาญการ

ความเห็นของปลัดเทศบาลตำบลบ้านส้อง

 - เห็นควรดำเนินการ -



 (นายธีรพงศ์ เนื้ออ่อน)

ปลัดเทศบาลตำบลบ้านส้อง

ความเห็นของนายกเทศมนตรีตำบลบ้านส้อง

 - ดำเนินการ -



(นายคนองศิลป์ ชิตากุล)

 นายกเทศมนตรีตำบลบ้านส้อง